বাংলা ভাষার প্রতিবাদ, ফের পথে তৃণমূল, দেখুন সরাসরি

কলকাতা: বাংলা ভাষার অপমানে সোমবার পথে নামল তৃণমূল কংগ্রেস। গড়িয়াহাট থেকে রাসবিহারী পর্যন্ত মিছিলের আয়োজন করা হয়েছে। প্রতিবাদ মিছিলের নেতৃত্বে রয়েছেন চন্দ্রিমা ভট্টাচার্য (Chandrima Bhattacharya)। বিজেপি শাসিত ভিন রাজ্যে বাংলা, বাঙালি (Harassment Bengalis), বাংলা ভাষার উপর আক্রমণ অব্যাহত। বাংলা বললেই বাংলাদেশি বলে। রাজনৈতিকভাবে তৃণমূল কংগ্রেস বাংলার অস্মিতার কথাকে সামনে রেখে গত কয়েক মাস ধরে প্রতিবাদ করছেন। রাজপথে মমতা বন্দ্যোপাধ্যায় (Mamata Banerjee) অভিষেক বন্দ্যোপাধ্যায় বাংলা ভাষার উপর আক্রমণের প্রতিবাদে মিছিল করেছেন। প্রতি শনিবারে ও রবিবার গান্ধী মূর্তির পাদদেশে তৃণমূল কংগ্রেসের শাখা সংগঠন আন্দোলন করছেন।

কখনও দিল্লি, মহারাষ্ট্র, হরিয়ানা, কখনও ওড়িশা, অসম, ভিন রাজ্য়ে বিশেষত বিজেপি শাসিত রাজ্য়গুলিতে বাংলায় কথা বললেই হেনস্থার শিকার হওয়ার অভিযোগ উঠছে। ভিন রাজ্যে বাঙালি হেনস্থার অভিযোগে আজ পথে নামছে তৃণমূল। সোমবার রাজপথে তৃণমূল নেত্রী চন্দ্রিমা ভট্টাচার্য। মহিলা পরিচালিত পুজো কমিটির সদস্যদের নিয়ে গড়িয়াহাট থেকে রাসবিহারী পর্যন্ত মিছিল করলেন। বাংলা ভাষার উপর আক্রমণের প্রতিবাদে তৃণমূল কংগ্রেস রাজনৈতিক হাতিয়ার হিসেবে ব্যবহার করছেন। যার সুফল তারা কতটা পেল বাজানোর জন্য অপেক্ষা করতে হবে। এদিন বিজেপির বিরুদ্ধে সরব হয়ে চন্দ্রিমা বলেন, যে বাংলা ভাষাকে আক্রমণ করা হচ্ছে, সেই বাংলাকে দখলে মরিয়া বিজেপি। এর পিছনে তাঁদের রাজনৈতিক উদ্দেশ্য রয়েছে। এই বাংলাতে পুজো উদ্বোধনের জন্য বিজেপি নেতারা ব্যস্ত হয়ে পড়েছেন। তিনি আরও বলেন, যারা বাংলার উপর আক্রমণ করছেন , মোদি-অমিত শাহ বাংলায় আসছে পুজো উদ্বোধন করবেন। বাংলা বিদ্বেষীদের বিরুদ্ধে তৃণমূলের এই আন্দোলন চলছে, আগামিদিনেও চলবে। আগামিদিনে দিল্লিতে গিয়ে প্রতিবাদ আন্দোলন করবে তৃণমূল।

দেখুন ভিডিও